Едгар Алън По
Елена

Превод от английски: Георги Михайлов, 1920

chitanka.info

Твойта прелест, която печали не знай,

като лека трирема от старите дни,

приютила изгнаника в чужди страни,

все по-нежно ме носеше в родния край

над моря — благовонни вълни.

На изгнаника морен — във знак на пощада —

от съдбата изпратена в бури и дим —

с хиацинтови къдри и мраморен лик на Найада

ти разкри ми античния чар на Елада

и старинния блясък на Рим!

Аз те помня и виждам все тъй и сега,

като статуя мраморна в нощната тма,

със ахатов светилник, издигнат в ръка…

— О, Психея от друга земя без тъга,

наречена Свята Земя!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.